
DISPUTATIO  MEDICA 


DE 

TETANO. 


AUCTORE  JOANNE  GRINDROD. 


QUADAM  PROFANDA. 

Etiamsi  Tetanus  nusquam  et  nunquam  non 
genus  humanum  plectit,  praecipue  tamen  eas 
gentes  aggreditur,quae,  circulo  aequinoctiali  pro- 
pinquae, soli  torrido  objiciuntur.  Rarius  pro- 
fecto Britannos  corripit : id  quod  potissimum 
ad  eum  seligendum  me  impulit,  de  quo,  legibus 
Academicis  obsecutus,  pauca  literis  mandarem. 
Morbi  enim  quotidie  urgere  soliti,  jam  diu  me- 
dicorum aciem  feliciter  exercuerunt : qui  au- 
tem rarius  grassantur,  plures  latebras  adhuc 
explorandas  exhibent.  Haud  equidem  novum 
remedium  me  exquirere  posse  professus,  de  Te- 

tano  scribere  statui ; sed  operae  pretium  duxi, 
invicem  collatis  medicorum  sententiis  inter  se 
diversis,  verum,  si  possem,  explorare. 

Vox  Tetanus  Graeco  fonte  deducitur,  a ver- 
bo, re/i/«y,  tendo,  orta.  Cullenus  eum  ad 
classem,  Neuroses , ordinemque,  Spasmi , rela- 
tum sic  definivit : “ Plurium  musculorum  rigi- 
ditas spastica.”  Hic  morbus  plures  varietates 
sibi  praefert,  prout  hi  vel  illi  musculi  torquean- 
tur : Si  caput  retrahitur,  musculis  posticis  ri- 
gentibus, Opisthotonos  vocatur ; quod  ex  Grae- 
cis vocibus  oTn^iv  atque  t uva  componitur.  Si 
truncus  corporis  prorsum  inclinatur,  musculis  an- 
ticis affectis,  Emprosthotonos  nominatur,  quam 
vocem  efficiunt  tftirgwhv  atque  tuw.  Quod  si 
musculi  unius  lateris  rigidi  corpus  ad  idem  tra- 
hunt, Pleurosthotonos  subesse  dicitur.  Si  de- 
mum musculi,  qui  maxillae  inferiori  attollendae 
accommodantur,  eo  rigent,  ut  maxillae  invicem 
commissae  figantur,  id  mali  genus  Trismus  ap- 
pellatur. 

Multi  auctores  Tetani  species  duas  proposu- 
erunt ; scilicet,  Idiopathicum  vel  Symptomati 

cum  esse  contendunt.  Illuc  Tetanum  Indicum , 
atque  Trismum  Nascentium  referunt : huc  ve- 
ro Tetanum  Febricosum  atque  Trismum  Trau- 
maticum, Eos  sequi  malo,  qui  species  e causis 
evidentibus  deducunt : quos  imitatus,  tres  spe- 
cies subjicio,  nimirum,  Tetanum  Traumaticum , 
Tetanum  a frigore  vel  quavis  alia  causa,  vul- 
nere excepto  ; necnon  Trismum  Nascentium . 


DE  SIGNIS. 

Hic  morbus  modo  repente,  alias  pedetentim, 
quibusdam  signis  praenuntiis,  invadit.  Si  Te- 
tanus frigore  nascitur,  spatium  temporis,  inter 
causam  illatam  et  mala  ineuntia  intercessurum 
variat  ab  horis  XII.  ad  horas  LXX. ; si  vulnus 
civerit,  a diebus  IV.  ad  XII.  Trismus  nascen- 
tium accedere  consuevit  sexto  vel  septimo  die 
post  partum. 

Hic  morbus  incipit  fere  ex  lassitudine,  fau- 
cium molestia,  vorandi  difficultate,  imae  linguae 
dolore.  Vultus  simul  maerorem  et  angorem 
quaesitissimos  sibi  inscriptos  ostendit.  Cervix 

postica  riget  atque  dolet ; aliquando  tam  gravi- 
ter, ut  aegro  non  citra  summum  cruciatum,  ca- 
put movere  liceat.  Hisce  malis  ingravescenti- 
bus, dolor  ossi  pectoris  imo  insidet,  exinde  ad 
spinam  dorsi  ferendus.  Proximum  est,  ut  mus- 
culi cervicis  postici  rigore  affecti  caput  retra- 
hant ; deinde  Trismus  accedit ; id  est,  musculi 
Pterygoidei , Temporales , Masseteres , aliique, 
quorum  est  maxillam  inferiorem  attollere,  ob- 
rigentes  maxillas  immotas  figunt.  Rigores  ta- 
men haud  assidue  urgent ; sed  invicem  modo 
inclinantur  vel  quiescunt  modo  repetunt.  Ac- 
cessiones crebrae  sunt,  ter  quaterve  singulis 
horis  rediturae.  Demum  rigor  crescens  dorsi 
omnes  musculos  male  habet,  truncum  corporis 
retrorsum  flexurus.  Dolores  magis  saeviunt : 
Si  aeger  supinus  decumbit,  corpus  arcus  instar 
incurvum  est,  pedum  calcibus  atque  occipite 
unicis  lecto  innixis : nec  raro  rigor  ex  improvi- 
so auctus  hominem  vehementer  jactat,  aut  ex 
cubili  projicit.  Aliquando,  musculis  anticis  ri- 
gore tortis,  truncus  corporis  prorsum  flectitur ; 
id  est,  Emprosthotonos  adest. 

Quoties  Tetanus  hac  forma  donatur,  venter 
durissimus  fieri  consuevit.  Quod  si  musculi  an- 
tici atque  postici  aequaliter  obrigeant,  (id  est,  ii 
qui  trunco  corporis  curvando  et  extendendo  di- 
cantur,) sequitur,  ut  homo  porrectus  immotus- 
que  figatur,  neque  prorsum  nec  retrorsum  flec- 
tendus. Hic  tamen  corporis  habitus  aliquanto 
rarior  est ; siquidem  musculi  postici  anticis  ro- 
bore praepollent : quo  fit,  ut,  utrisque  simul  ri- 
gentibus, caput  longe  saepius  retro  feratur.  Bra- 
chia tandem,  hucusque  rigoris  immunia,  labo- 
rare incipiunt.  Memoratu  simul  dignum  est, 
etsi  artus  superiores  rigescunt,  manuum  tamen 
digitos,  usque  ad  extremum,  moveri  posse  haud 
desinere.  Non  raro,  musculis,  qui  maxillae  infe- 
riori attollendae  aptantur,  rigore  contortis,  lin- 
gua simul  extrusa  a dentibus  dilaceratur.  Ubi 
huc  morbus  venerit,  vultus  rigoris  summi  notas 
sibi  induit  ; frons  rugosus  fit ; oculi  torti  et 
fixi  aegre  vel  non  omnino  hic  illic  volvuntur ; 
nasus  sursum  fertur,  et  quasi  acuitur ; genae 
retractae  os  latius  quam  ex  consuetudine  red- 

dunt ; ne  multa,  facies  risu  isto  perquam  hor- 
rendo, Sardonico  dicto,  vellitur. 

Rigores,  id  quod  supra  memini,  nequaquam 
continenter  saeviunt ; at  subinde  mitescunt,  vel 
prorsus  conquiescunt.  Si  aeger,  inter  remission- 
em vocem  edere,  vel  cibum  potumque  sumere, 
nititur,  citissime  in  rigores,  eosdemque  acerbio- 
res, relabitur.  Et  loquendi  facultas  aut  omnino 
deficit,  aut  sermo  editur  gravis,  et  vix  intelli- 
gendus.  Somni  parum  recreant,  nec  diu  perma- 
nent ; infelix  frequenter  et  ex  improviso  exper- 
rectus saevissimo  dolore  et  rigore  cruciatur. 
Quidam  profecto  noctu  atque  interdiu  pene  as- 
sidue vigiles  nullo  somno  mulcentur. 

Res  est  perquam  notabilis,  plures  actionum 
interiorum  vel  sanas  superesse,  certeve  haud 
multum  turbari : cujus  rei  ratio  nondum  satis 
patet.  Spiritus  trahitur  et  emittitur  citra  moli- 
mina gravia ; id  quod  non  admirari  nequeo ; 
fibrae  enim  motrices,  quae  respirationi  inservi- 
unt, valde  rigescunt. 

Humores  secernendi  et  excernendi  minus 

quam  fert  natura  secernuntur  et  excernuntur. 
Alvus  nimirum  valde  pigrescit ; urina  redditur 
parcissima  saturrimique  coloris  ; interdum  qui- 
dem supprimitur.  Nec  tamen  hoc  de  omnibus 
excernendis  rite  praedicatur  : cutis  enim  sudore 
fere  diffluit ; et  lingua  nitida  humet,  sic  ut  sitis 
fere  desit. 

Memoria  dignissimum  opinor,  mentem  inte- 
gritate perfrui,  aut  saltem  haud  multum  per- 
turbari ; aegrum  nempe,  nisi  morte  jam  propin- 
qua, illaesa  judicandi,  percipiendi,  atque  remini- 
scendi facultate,  praeditum  esse.  Tam  arcto 
nexu,  tamque  intimo  consensu,  ventriculus  cum 
cerebro  committitur,  ut  non  admirari  liceat, 
actionem  ciborum  concoctricem  parum  laedi ; 
mens  enim  integra  cerebri  officia  non  graviter 
affici  ostendit.  Nec  tamen  lex  certa  hanc  rem 
moderatur ; interdum  enim  vomitus  Tetanum 
vel  ineuntem  comitatur. 

Multiplici  ratione  Tetanus  finiri  solet.  Sae- 
pissime, accessione  jam  urgente,  aeger  derepente 
strangulatur,  obrigentibus  musculis  spiritui  ac- 
commodatis ; dolore  simul  atque  inedia  Trismo 

orta,  operam  huc  conferentibus.  Quanto  levior 
torqueat  rigor,  tanto  diutius  trahere  solet ; 
quanto  acerbior,  tanto  citius  occidit.  Modo  heb- 
domadam, diutiusve,  permanet,  alias,  biduo  tri- 
duove  exacto,  enecat. 

Denique,  Tetanus  vitae  flammam  extinguit, 
triplici  potissimum  ratione  : frequentius,  ac- 
tione idonea  cordis,  pulmonis,  et  musculorum 
qui  spiritui  inserviunt,  impedienda  ; quo  fit  ut 
homo  ex  improviso  pereat,  trunco  corporis,  ligni 
instar,  durissimo.  Interdum  in  convulsionem 
lethalem  desinit ; quae,  haud  secus  atque  rigor, 
actiones  vitales  extinguit.  Alii,  rigoribus  fini- 
tis, ob  vires  resolutas,  absumuntur : tanta  enim 
incitatio  non  languorem  summum  moliri  non 
potest. 

Quoties  morbus  propositus  ita  finitur,  mortem 
antecedere  consuerunt  notae  virium  perquam 
lapsarum ; nimirum,  cutis  gelido  sudore  madi- 
da, artus  perfrigidi,  vultus  expallescens,  maxilla 
inferior  delapsa,  saliva  ex  ore  defluens,  et  quae 
sunt  his  similia. 

DE  CADAVERIBUS  SECANDIS. 

Etiamsi  medici  plura,  corporibus  scalpelli 
ope  patefactis,  secus  atque  fert  natura,  retexe- 
rint, nulla  tamen  ex  his  id  lucis  Tetano  affude- 
runt, ut  exinde  causa  continens  deduci  possit. 
Notae,  introspecto  corpore,  detectae  genus  ner- 
vosum et  musculosum  admodum  concitata  ar- 
guunt. Fibrae  motrices,  quae  obriguerint,  laete 
rubere,  breviores  fieri,  atque  firmiores  et  cras- 
siores notantur  ; perinde  quasi  arteriae  et  venae 
sanguine  superfluerent.  Membrana  mucosa 
meatus  alimenti  propria  hic  illic  indicia  inflam- 
mationis praegressae  sibi  induit. 

Praeter  haec,  nonnulli  hodierni,  auspice  et 
duce  Sanders,  contendunt,  nervos  musculis  af- 
fectis inspersos  vasis  ultra  naturam  sanguine 
distentis  rubescere ; praesertim  jam  ineuntes  : 
adjiciunt  porro,  Tetano  quaesitissimo  saeviente, 
chordam  spinalem  ipsam,  et  ejus  nervos,  arte- 
riis venisque  turgentibus  praeter  modum, rubere: 

neque  id  Tetano  soli,  veruntamen  quoque  aliis 
morbis,  quos  ordo  Cullenianus,  ce  Spasmi,”  am- 
plectitur, evenire.  Profitentur  sane  membranam 
extimam  chordce  spinali  circumjectam  inflam- 
mationis signa  Opisthotono  ten tatis  sibi  prae- 
tulisse. Haud  parvi  medicorum  interest,  haecce, 
acriter  perscrutando,  firmare  vel  refellere  : iis 
enim  fisus,  Sanders  spinam  dorsi  exulcerare, 
emplastro  Tyttce  crebrius  imposito,  ejusdemque 
venas,  hirudinibus  cucurbitulisve  cruentis  im- 
positis, vacuefacere  consuevit.  Quae  remedia 
prosint,  necne,  inquisitu  dignissimum  est. 


DE  DIAGNOSI. 

Tetanus , sui  ipsius  similis,  vix  ullum  vale- 
tudinis adversae  genus  eo  usque  simulat,  ut  ar- 
tis Apollinaris  paulo  scientior  errare  possit. 
Quum  vero  ei  cum  Hydrophobia  quaedam  com- 
munia sunt,  quousque  haec  mala  invicem  dis- 
tent, paucis  enarrare  operae  pretium  duxi. 

Hydrophobia , veneno  sui  generis  salivae  ani- 

malis  rabidi  immixto,  morsuque  illato,  unica 
causa  evidente,  nascitur  : Tetanus  contra  fon- 
tem sibi  multiplicem  adsciscit.  Illa  pede  lentis- 
simo obrepit ; interdum,  non  nisi  pluribus  heb- 
domadis, imo  vero,  mensibus  exactis,  ex  quo 
canis  aliudve  animal  rabidum  momorderit,  in- 
vadit ; haec  contra  noxam  admotam  cito  excipere 
consuevit.  Illa  jam  accessura,  pars  violata  do- 
let ; sensus  gravitatis  et  molestiae  angit ; somni 
nocturni  desunt ; cibi  parum  appetuntur,  et 
male  concoquuntur  ; mens  admodum  turbatur, 
atrox,  suspicax,  futuri  pavida.  Hae  notae  alteri 
prorsus  deficiunt.  Denique,  signa  Hydro  pho- 
bice confirmatae  Tetani  propriis  longe  aliena 
sunt : nimirum,  quolibet  liquore  conspecto, 
orive  adhibito,  fibrae  motrices  pharyngis  con- 
vulsione horrenda  torquentur  : aeger  sui  imagi- 
nem, quam  aqua  speculumve  reddit,  fugit : suos 
omnes  ve  vicinos  mordere  vult : vehementer  fe- 
bricitat ; noctu  vigilat ; sensu  praeter  naturam 
acuto  praeditus  est : vultus  admodum  rubet ; 
oculi  corusci  nitent : demum  infelix,  musculis 
omnibus  convulsis,  ex  improviso  strangulatur. 


12 


DE  TETANO. 


Hisce  in  animo  habitis,  vix  aut  ne  vix  quidem 
errare  licebit. 

Alii  quoque  morbi,  praeter  Hydrophobiam , 
haud  parum  Tetanum  simulant ; nempe,  Hys - 
teria,  Epilepsia , convulsio  puerperarum  pro- 
pria, et  chorea.  De  quibus  omnibus  a Tetano 
discernendis,  baecce  satis  esse  judico  ; maxillas 
fere  invicem  commissas,  plures  musculos  rigore 
fixos,  dolorem  acerbum  ab  imo  pectoris  osse  ad 
spinam  usque  dorsi  pertinentem  ; alvum  piger- 
rimam, atque  officia  cerebri  et  mentis  parum 
laesa.  Tetanum  potissimum  insignire,  et  facile 
dignoscere. 


DE  CAUSIS. 

Causae  morborum  triplicis  sunt  generis  ; ab- 
dit ce.  evidentes , et  continentes.  Abditce  sunt, 
quae  corpora  ad  morbos  proclivia  reddunt ; id- 
que  nomen  eo  acceperunt,  quod  homini  fere  in- 
haerent. Evidentes  sunt,  quae  illatae  morbos 
illico  gignunt ; atque  ita  appellantur,  eo  quod 

longe  saepius  extra  hominem  sitae  sunt.  Con- 
tinentes sunt,  quae  “ morbos  sublatae  tollunt, 
mutatae  mutant id  est,  quae  morbos  consti- 
tuunt : vel,  uti  alias  loquar,  causa  cujusvis  mor- 
bi continens  est  iste  partis  affectae  habitus,  quo 
morbus  ipse  continetur. 

Quod  ad  morbum  propositum  attinet,  siqui- 
dem causa  continens  latet,  de  causis  abditis  et 
evidentibus  disputandum. 

De  Causis  Abditis.— De  causis  abditis  pa- 
rum inter  medicos  convenit ; alias  enim  debiles, 
luxu,  aliundeve  contriti,  alias,  vegeti,  pleni,  at- 
que speciosi,  opportuniores  esse  videntur.  Quum 
igitur  auctores  summa  fide  digni  de  hac  re  in- 
ter se  discrepuerint,  conjicere  licet,  morbum,  de 
quo  agimus,  certae  legis  expertem,  modo  imbe- 
cillos, modo  fortes  et  fibra  rigida  praeditos  ag- 
gredi. Nec  vero  affirmare  dubitabo,  corpora 
plena  et  valida  frequentius  et  gravius  hoc  mor- 
bo conflictari,  quam  tenuia  et  languida.  Usus 
enim  ostendit  aetatem  mediam,  prae  pueritia  aut 
senio,  huic  malo  favere ; maresque  prae  feminis 

in  idem  incidere.  Haud  equidem  celandum  est, 
tenellos,  jam  fandi  impotentes,  Trismo  frequen- 
ter implicari : qui  tamen  sui  similis,  et  causis 
ineuntis  aetatis  propriis  alita,  nequaquam  Tetano 
robur  non  homines  aptare  demonstrat : Praeser- 
tim enim  infantes  vegetiores  torquentur.  Ne 
multa  igitur,  quisque  speciosus,  firmus,  san- 
guine plenus,  prae  gracilibus  atque  imbecillis. 
Tetano  opportunus  est;  et  affectus  admodum 
periclitatur. 

De  Causis  Excitantibus. — Quum  spas- 
mus omnigenus  motu  fibrarum  motricium  ab- 
normi et  concitato  continetur ; satis  in  aprico 
est,  ejusdem  causas  genitrices  irritamenta  esse 
musculis  admota.  Ex  his  vero  notatu  dignis- 
sima sunt  vulnera,  frigus,  et  aestus.  De  quibus 
quam  paucissimis  disputabo. 

Nequaquam  omnia  vulnera  pariter  Tetano  ac- 
cendendo habilia  sunt ; multo  potius  et  saepius, 
quivis  articulorum,  (veluti  pes  aut  manus,  ho- 
rum ve  digiti,)  quam  pars  aliqua  trunci  corpo- 
ris, violatus  Tetanum  molitur. 

Neque  latet  ratio : artus  nimirum  nervis  at- 
que tendinibus  crebris  instructi  vix  quidem,  his 
illaesis,  sauciantur : huc  accedit,  nervos  artuum 
cerebro  et  medulla  spinali , non  gangliis  profi- 
cisci ; quo  fit,  ut,  artu  vulnerato,  genus  nervo- 
sum universum  multo  magis  turbetur,  quam 
viscerum  quovis.  Nec  parvi  refert,  unde  vul- 
nus provenerit ; scilicet,  ferramento  obtuso,  an 
acuto ; mucrone,  an  pugione  ; gladio,  an  globo 
metallico,  qualem  tormentum  bellicum  projicit. 
Quamvis  haec  res  lege  certa  vacat,  scire  tamen 
licet,  vulnera,  quibus  nervi  atque  tendines  pun- 
guntur aut  dilacerantur,  prae  aliis  Tetanum  gig- 
nere. Illud  quoque  memorabile  opinor,  quoties 
hic  morbus  vulneri  supervenit,  partem  saucia- 
tam parum  rubescere ; imo  vero  potius  flaccere, 
luridam  aut  pallidam  ; parum  nempe  ad  inflam- 
mationem tendere,  et  vix  aut  ne  vix  quidem 
suppurare.  Medici  quidem  usu  suppurationem 
venturam  feliciter  rigores  solvere  didicerunt ; 
et  exinde  eandem  irritamentis  impositis  ciere 
consuerunt.  Quae  vero  cur  bono  sit  indicio,  me 
nescire  fateor  ; fortasse,  quod  actionem  novam 

Tetanicce  prorsus  alienam  denuntiat : vix  enim 
duae  actiqnes  acres  eidem  corpori  simul  subesse 
possunt. 

Frigus  Tetano  inferendo  habile  esse  vel  anti- 
quissimi medicorum  optime  noverunt.  Pater 
ipse  artis  Machaoniae  notat,  “ frigidum  ulceri- 
bus mordax  esse,  cutem  obdurare,  dolorem  in- 
superabilem facere,  denigrare,  rigores  febriles, 
convulsiones,  et  Tetanos  inferre.”*  Potissimum 
vero  Tetanum  progignit  frigus  humori  adjunc- 
tum, hominique  praeter  modum  calenti  vel  su- 
danti adhibitum.  Unde  fit,  ut  milites  atque 
nautae  Britannici,  ubi  ad  terras  Indicas  se  rece- 
perint, facile,  inter  excubandum  sub  dio,  in  Te- 
tanum incidant.  Coelum  enim  meridie  ibi  ar- 
dentissimum  facit  ut  plurimum  humoris  in  sub- 
lime feratur,  frigore  vespertino  densandum. 

Uti  frigus,  sic  quoque  aestus,  huic  malo  pa- 
riendo  accommodatur.  Cujus  rei  documento  sint 
Indiarum  incolae  saepius  quam  Europaei  eodem 
plexi ; hique  ipsi  frequentius  Tetano  rigere  so- 


* Vide  sect.  V.  aph.  20. 

liti  si  terras  circulo  aequinoctiali  vicinas  adeunt, 
quam  si  domi  habitant. 

Vulneribus,  frigori,  atque  aestui,  accedunt  ir- 
ritamenta gulae,  ventriculo,  aut  intestinis,  in- 
fixa : quae  tamen  aliquanto  saepius  convulsi- 
onem quam  rigorem  musculorum  moliuntur. 
Hujusmodi  sunt  verminatio,  acria  in  ventricu- 
lum accepta,  stercus  diu  moratum,  acor. 

Trismus  nascentium  duas  potissimum  causas 
excitantes  agnoscit : nimirum,  meconium  aequo 
diutius  retentum,  atque  funem  umbilicalem  ma- 
le curatum.  Quod  si  quaeratur,  cur  hae  noxae 
tenellos  Trismo  implicent,  respondeo,  nervos 
maxillares  cum  nervis  intestini,  imo  vero  cum 
omnibus  nervis  abdominis  nexu  et  consensu  in- 
timo sociari.  Plurima  documenta  hunc  indi- 
cant consensum  ; quae  hic  memorare  alienum 
existimo.  Denique  aer  circumfluus  fumis  vi- 
tiosus, atque  mens  perturbata  vel  exagitata, 
huc  pertinent. 


B 

DE  PROGNOSI. 

Tetanus  actiones  vitae  flammae  alendae  neces- 
sarias eo  usque  impedit,  ut  perraro  non  homini 
necem  adsciscat.  Neque  tamen  omnes  eo  plexi 
pariter  periclitantur  ; vulnere  enim  quam  ali- 
unde natus  exitiosior  est.  Quo  tamen  medicus 
exitum  recte  praesagire  possit,  inquirendum  erit, 
unde  proveniat,  vulnere  an  frigore  ; quae  sit 
aetas,  tenera,  an  media,  an  provectior;  qualis 
sit  corporis  habitus ; qualiter  morbus  ipse  se 
habeat,  gravior  sit  an  levior,  diu  jam  traxerit, 
an  nuper  accesserit : quibus  ignotis  aut  praeter- 
missis, de  eventu  futuro  judicare  non  licebit. 

Quanto  aliquis  sit  plenior,  et  validior,  tanto 
fere  vehementius  plectitur,  tantoque  citius  perire 
solet.  Hinc  intelligi  poterit,  cur  Hippocrates 
praedicaverit  eos  fere  valetudinem  secundam  re- 
cipere solitos  esse,  qui  dies  quatuordecim  obri- 
gere  perstent.  His  scilicet  rigores  leviores  con- 
tingunt, quales  cor  et  spirandi  instrumenta  mi- 
nus afficiant.  Siquidem  igitur  perituri  cito  ab- 
sumuntur, spem  non  abjicere  oportet,  si  quis 


DE  TETANO. 


19 


jam  aliquanto  diutius  obriguerit.  Si  quis  Te- 
tano vulnere  orto,  implicatus,  febricitare  caepit, 
is  in  bona  spe  est,  salvus  fere  futurus.  Febris 
autem  Tetano  aliunde  genito  adjecta  exitum 
infelicem  augurari  consuevit. 

DE  CURATIONE. 

Celsus  ille  ornatissimus  luculenter  notavit, 
“ Morbos  non  eloquentia,  sed  remediis  curari.” 
Si  vero  secus  haec  res  se  habuisset,  Tetanus 
procul  semper  arti  medicae  sanabilis  fuisset ; 
siquidem  nullo  de  morbo  curando  medici  fusius 
ornatiusve  scripserunt.  Ex  omnibus  nodis,  qui 
medicinam  irretiunt  et  impediunt,  haud  ullus 
magis  prominet,  memoratuve  dignior  est,  quam 
Tetani  curatio.  Alii  aliud  de  hac  re  sentiunt ; 
aliique  alia  excogitarunt  remedia,  quorum  aliqua 
inter  se  omnino  contraria  sunt ; proiit  quisque 
in  ipsis  curationibus  versatus  didicerit.  Horum 
vero  omnium  meminisse  inutile  judico  : satis 
esse  duco,  eam  rationem  medendi  exponere, 

quam  hodierni  usu  et  experimentis  comproba- 
verunt. Quam,  quo  clarius  patescat,  consiliis 
exequendis  subjicere  in  animo  est  ; oportet 
igitur, 

I.  Causas  irritantes,  quae  morbum  cieverint, 
tollere. 

II.  Rigores  idoneis  remediis  solvere. 

I.  Quod  ad  prius  consiliorum  attinet,  per- 
magni intererit,  unde  morbus  provenerit.  Si 
frigore  aliave  causa  sanguini  intus  vertendo  ha- 
bili nascitur,  hisce  noxis  obviam  erit  eundum 
medicamentis  sudoris  moventibus  concessis, 
aliisque  adhibitis,  quae  sanguinem  ad  omnia 
membra  aequaliter  deferant ; potissimum  tepi- 
dario. Artus  quoque  panno  laneo  alcohole  cam- 
phorato  imbuto  fricare  multum  juvabit.  Quo- 
ties Tetanus  alvi  pigritia,  aut  quovis  irritamen- 
to intestino  inhaerente,  nititur,  dejectionem  acri- 
oribus medicamentis  moliri  opus  erit.  Quo  alvus 
penitus  omni  sorde  vacuefiat,  prius  danda  erunt 
vesperi  grana  sex  ampliusve  submuriatis  luj - 
drargyri , pulveris  radicis  convolvuli  Jalapce 
granis  XX.  vel  dimidia  parte  drachmae  mista  ; 

deinde,  postridie,  mane,  quivis  salium  medio- 
rum huc  aptorum.  Alvus  simul  ducenda  erit. 
Nec  solummodo,  ad  irritamenta  subducenda, 
his  uti  oportet ; verum  etiam,  per  integrum 
malorum  decursum,  quo  aeger  rite  desideat : 
opium  enim,  crebrius  et  largius  ingeri  solitum, 
alvum  insigniter  tardat. 

Quem  pars  aliqua,  puncta,  dilacerata,  ullove 
impulsu  violata,  Tetano  implicuerit,  ei  vulnus 
rite  curari  oportet.  Si  mucro,  aliud  ve  ferramen- 
tum, scabrum  aut  obtusum,  nervos  tendines  ve 
laeserit,  hosce  scalpello  acuto  persecare,  vulnus- 
que ampliare,  decebit.  Supra  notavi,  vulnera, 
quoties  Tetano  excipiuntur,  rarissime  et  aeger- 
rime suppurare  ; si  vero  suppurant,  hominem 
fere  revalescere.  Quod  cum  ita  se  habet,  medici 
partem  sauciatam,  non  solum  ope  scalpelli  dila- 
tare, verum  etiam,  incitamentis  admotis,  veluti, 
oleo  Terebinthina?,  atque  alcohole  camphorato , 
et  cataplasmate  calefacturo,  stimulare  consue- 
runt. 

Si  Trismus  nascentium  meconio  intus  haerenti 
debetur,  alvus  solicitanda  : aptissima  erunt  suc- 

cus  concretus  Fraxini  orni,  carbonas  magnesice, 
radix  Rhei  palmati,  oleum  e seminibus  Ricini 
communis,  et  quae  sunt  his  similia.  Si  vero  a 
fune  umbilicali  male  curato  proficiscitur,  sum- 
ma cutis  circa  umbilicum  cataplasmate  blando 
mulcenda  est.  Denique,  ne  plus  aequo  oratio- 
nem producam,  causas  excitantes,  quaecunque 
sint,  modo  fieri  possit,  radicitus  submovere  ju- 
vabit. 

II.  Quo  pacto  rigores  solvi  queant,  sequitur 
ut  inquiramus.  Hic  quidem  inter  medicos  pa- 
rum convenit ; alia  enim  aliis  remedia  placent, 
saepe  inter  se  contraria : quorum  ne  unum  qui- 
dem non  subinde  opitulatur  ; non  interdum  fal- 
lit. Hisce  perspectis,  judicare  opus  est,  Teta- 
nicos quam  maxime  inter  se,  corporis  indolem, 
virium  rationem,  et  alia  ejusmodi,  differre  ; quo- 
niam idem  remedium  huic  salutem,  illi  necem, 
allaturum  sit.  Praeter  haec,  Tetanus  aliis  morbis 
ordine.  Spasmi,' inclusis  eo  differt,  quod  rigores 
interdum  remediis  cedunt,  aliis  Spasmi  generi- 
bus prorsus  ineptis.  Praecipua  ex  medicinae 

auxiliis  huic  rei  accommodatis,  sunt,  imprimis 
quae  antispasmodica  vulgo  nominantur ; qualia 
sunt  tepidarium,  opium , cetlier  sulphuricus , 
camphora , gummi-resina  ferulee  assafoetidee , 
radix  valerianee  officinalis , &c.  &c. 

Deinde  memoranda  sunt,  frigidarium,  prae- 
parata ex  hydrargyro , cortex  cinchonce  offici - 
exulcerantia , &c. 

Quod  ad  illa  attinet,  cae teris  omnibus  antecel- 
lit opium.  Quantulum  cunque  alia  valuerint, 
nemo  medicorum  non  opium  permagni  aestimat. 
Meminisse  juvat,  Tetanicos  impune  et  utiliter 
multo  ampliores  modos  opii  sumere,  quam  aliis 
morbis  implicitos.  Leges  ferre  certas  de  copia 
ingerenda  haud  facile  est : opii  concreti  grana 
circiter  duo,  alvo  prius  penitus  vacuefacta,  se- 
cunda tertiave  quaque  hora  ingeri  debent : mo- 
les gradatim  augenda  est.  Si  vero  liquidum 
conceditur,  drachma  ampliusve  tincturce  qua- 
que hora  secunda  vel  tertia  dari  potest.  Si 
maxillae  trismo  immotae  vetant,  quo  minus 
opium  voretur,  liquor  mulcens  opio  saturior 
per  alvum  infundendus.  Quicunque  modus 

ventriculo  conveniat,  duplo  triplove  amplius 
per  anum  infundi  proficiet.  Reliqua  ex  anti - 
spasmodicis  jam  propositis  opio  saepe  adjiciun- 
tur ; modo  cum  fructu,  alias  inutiliter.  Si  vero 
Tetanus  frigore  nascitur,  nihil  melius,  quam  vi- 
num tartratis  antimonii  opio  jungitur  ; quippe 
quod  sudore  aequali  totum  corpus  perfundit. 

Vinum  iis  haud  parum  auxilii  afferre  con- 
suevit, qui,  frigore  illato,  in  Tetanum  incide- 
runt. 

Cur  aut  quo  pacto  frigidarium  rigores  Teta- 
nicos solvat,  haud  satis  in  aprico  est.  Novum 
remedium  non  est ; antiqui  enim,  Graeci  pari- 
ter atque  Latini,  complures  Tetano  aegrotan- 
tium ad  sanitatem  ejus  ope  perduxerunt  : ni- 
hilo secius  tamen  subinde  inutile  fuit.  Frictio 
solium  rite  excipit ; postea  decumbendum  erit. 
Sequitur,  ut  corpus  universum  sudet,  si  frigi- 
darium rite  admotum  fuerit.  Sudor  quoque 
medicamentis  in  eam  rem  idoneis  promovendus. 
Si  contra  horror  ex  frigidario  membra  omnia 
percurrit,  idem  nequaquam  iterandum  erit. 

Praeparata  ex  hydrargyro  ita  minstrata,  ut 

os  saliva  scateat,  et  humores  circumeuntes  prae- 
potenti isto  remedio  imbuantur,  quibusdam  per- 
utilia esse  videntur  ; ab  aliis  nihili  existimantur. 
Si  quid  valeant,  iis  praesertim  convenire  appa- 
rent, qui  vulnerati,  caeloque  torrido  objecti, 
aegrotarunt.*  Quomodo  auxilientur,  ignoro. 

Cortex  Cinchonce  Officinalis  vino  adjunctus, 
ita  ut  utrumque  eorum  largius  concedatur,  me- 
dicis Americanis  multum  proficere  videtur; 
quorum  ope  se  crebro  hunc  morbum  venturum 
praecavisse,  praesentem  sustulisse,  profitentur. 

Exulcerantia  et  rubefacientia  persaepe  va- 
lentissima  sunt  remedia  ; praecipue,  si  rigoribus 
accedit  gravitas  pectoris.  Emplastrum  e me - 
loe  vesicatorio  ossi  pectoris  imponendum  erit, 
deinde,  ulcus  servandum  erit,  admoto  quotidie 
aliquamdiu  unguento  Juniperi  Sabince.  Rube- 
facientia porro,  veluti  oleum  camplioratum , et 
alia  ejusmodi,  saepe  prosunt ; nec  solummodo 
vulneri,  unde  Tetanus  ortus  est,  admota  (quod 


* Multa  Hydrargyrum  opio  adjiciunt ; insignique  cum 
fructu. 

jam  retuli)  verum  etiam,  spinee  dorsi  fricando 
adhibita. 

Denique,  si  validiores  et  sanguine  pleni, 
maximeque  sauciati.  Tetano  conflictantur,  san- 
guinem vena  brachii  mittere  saepe  opus  est : 
potissimumque,  si  dolores  saevi,  arteriae  conci- 
tatae, et  inflammationis  notae  accedunt.  Pru- 
dentem sane  medicum  signa,  quae  venas  vacue- 
fieri oportere  testantur,  fallere  nequeunt. 

Haud  profecto  nescio  alia  quoque  remedia 
interdum  hunc  morbum  fugasse  ; de  quibus  ta- 
men silere  quam  orationem  producere,  satius 
esse  duxi. 

